CELEX: 52007SC0972
Language: lv
Date: 2007-07-11 00:00:00
Title: Komisijas ieteikums Padomei par Eiropas Kopienas un dalībvalstu vārdā iesniedzamajiem priekšlikumiem, kuru mērķis ir grozījumu izdarīšana A pielikumā, kas pievienots Stokholmas Konvencijai par noturīgajiem organiskajiem piesārņotājiem (NOP)

Svarīgs juridisks paziņojums

|

52007SC0972

Komisijas ieteikums Padomei par Eiropas Kopienas un dalībvalstu vārdā iesniedzamajiem priekšlikumiem, kuru mērķis ir grozījumu izdarīšana A pielikumā, kas pievienots Stokholmas Konvencijai par noturīgajiem organiskajiem piesārņotājiem (NOP)  /* SEC/2007/0972 galīgā redakcija */  

	[pic] | EIROPAS KOPIENU KOMISIJA |Briselē, 11.7.2007SEC(2007)972 galīgā redakcijaKOMISIJAS IETEIKUMS PADOMEIpar Eiropas Kopienas un dalībvalstu vārdā iesniedzamajiem priekšlikumiem, kuru mērķis ir grozījumu izdarīšana A pielikumā, kas pievienots Stokholmas Konvencijai par noturīgajiem organiskajiem piesārņotājiem (NOP)A. PASKAIDROJUMA RAKSTS1.  Stokholmas Konvencija par noturīgajiem organiskajiem piesārņotājiem (NOP) (turpmāk tekstā — „Konvencija”) stājās spēkā 2004. gada 17. maijā. Konvencijas mērķis ir aizsargāt sabiedrības veselību un vidi pret noturīgajiem organiskajiem piesārņotājiem. Ar Konvenciju ir izveidota sistēma, kuras pamatā ir piesardzības princips un kuras mērķis ir 12 sākotnējo prioritāro NOP ražošanas, izmantošanas, importa un eksporta pārtraukšana, droša šo vielu pārkraušanas un apglabāšanas prakse, kā arī dažu netīšu NOP izplūdes novēršana vai samazināšana vidē.2.  Eiropas Kopiena un vairums tās dalībvalstu ir Konvencijas Līgumslēdzējas puses[1].3.  Saskaņā ar Konvencijas 8. pantu jebkura tās Līgumslēdzēja puse var Sekretariātā iesniegt priekšlikumu par kādas ķīmiskas vielas iekļaušanu Konvencijas pielikumos. Ievērojot procedūru, kas paredzēta Konvencijas 22. panta 4. punktā par pielikumu grozīšanu, pēc tehniska pārskata veikšanas var tikt pieņemts Līgumslēdzēju pušu konferences lēmums par to, vai ķīmiskā viela ir iekļaujama kādā no Konvencijas pielikumiem, attiecīgi nosakot ar to saistītos kontroles pasākumus. Ņemot vērā prasību par ciešu sadarbību Kopienas starptautiskās pārstāvības nodrošināšanā, Kopienai un dalībvalstīm šādi priekšlikumi būtu jāiesniedz kopīgi.4.  Lai varētu sākt sarunu procedūru par iespējamiem Konvencijas pielikumu grozījumiem, Komisija attiecībā uz Kopienas kompetencē ietilpstošajiem jautājumiem 2005. un 2006. gadā ir iesniegusi Konvencijas Izpildsekretāram priekšlikumu, kurš sagatavots Kopienas vārdā un sadarbībā ar dalībvalstīm, kas ir Konvencijas Līgumslēdzējas puses, grozīt attiecīgos Konvencijas pielikumus, tajos iekļaujot šādas vielas: heksabrombifenils, hlordekons, oktabromdifenilēteris, pentahlorbenzols un hlorētie īsas virknes parafīni.5.  Ņemot vērā pieejamo zinātnisko informāciju un pārskata ziņojumus un pienācīgi ievērojot Konvencijas D pielikumu, jāsecina, ka endosulfānam un trifluralīnam piemīt NOP raksturīgās īpašības. Šīs divas vielas ir izvērtētas atbilstīgi Padomes Direktīvai 91/414/EEK par augu aizsardzības līdzekļu laišanu tirgū[2]. Rezultātā līdz 2007. gada decembrim no tirgus pilnīgi un galīgi jāizņem endosulfānu saturoši augu aizsardzības līdzekļi[3], bet līdz 2008. gada decembrim — trifluralīnu saturoši augu aizsardzības līdzekļi[4]. Ņemot vērā šo ķīmisko vielu iespējamo pārnesi vidē lielos attālumos, ar valstu vai Kopienas mērogā veiktajiem pasākumiem nepietiek, lai nodrošinātu augstu vides un sabiedrības veselības aizsardzības līmeni, un ir jārīkojas plašākā starptautiskā mērogā. Tādēļ Kopienai un dalībvalstīm, kuras ir Konvencijas Līgumslēdzējas puses, ir lietderīgi ierosināt attiecīgo Konvencijas pielikumu grozīšanu, iekļaujot tajos divas minētās vielas.B. IETEIKUMSŅemot vērā iepriekš minēto, Komisija iesaka:– Lai sāktu procedūru, kuras mērķis ir sarunu risināšana par iespējamiem grozījumiem pielikumos, kas pievienoti Stokholmas Konvencijai par noturīgajiem organiskajiem piesārņotājiem, Padomei pilnvarot Komisiju, šādi ļaujot tai Kopienas kompetencē ietilpstošos jautājumos un pietiekami ilgu laiku iepriekš iesniegt Stokholmas konvencijas Izpildsekretāram nākamajā NOP pārskatīšanas komitejas sanāksmē 2007. gada novembrī izskatāmu priekšlikumu, kurš sagatavots Kopienas vārdā un kopīgi ar dalībvalstīm, kas ir Konvencijas Līgumslēdzējas puses, par attiecīgo Konvencijas pielikumu grozīšanu, tajos iekļaujot šādas vielas:- endosulfāns,- trifluralīns.– Komisija kopīgi ar dalībvalstīm nodrošinās minēto priekšlikumu pamatojošas informācijas iesniegšanu Sekretariātam.[1] Starptautisku vides jautājumu darba grupas sanāksmē 2007. gada 7. janvārī Komisija atgādināja, ka dalībvalstīm iespējami drīz jāratificē Stokholmas konvencija, lai ievērotu principu par vienotu Kopienas starptautisko pārstāvību.[2] OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2005/58/EK (OV L 246, 2.9.2005., 27. lpp.).[3] OV L 317, 3.12.2005., 25. lpp.[4] Komisijas lēmumam par trifluralīna neiekļaušanu Padomes Direktīvas 91/414/EEK I pielikumā vajadzētu tikt pieņemtam tuvākajā laikā.